text: Dolors Marta Inge: Bacallà amb escamerlans
  Bacallà amb escamerlans
  Saltejar els escamarlans en una paella amb oli i reservar.
  Fregir a la mateixa paella els lloms de bacallà, prèviament dessalats i enfarinats, afegint-hi una mica més oli, primer per la part de la pell i després girant-los. Treure'ls i posar-los en una cassola de fang.
  Fer un sofregit de ceba picada i tomàquet ratllat en el mateix oli. Quan brilli, afegir-hi el brou de peix i deixar-ho bullir uns minuts. Si es vol, es pot passar la salsa pel colador xinès.
  Abocar-ho a la cassola de fang on hi ha el bacallà. Mentrestant, preparar una picada en el morter amb els alls, les ametlles, un pols de sal, el julivert i el safrà. Incorporar-ho a la cassola i bullir tot plegat fins que la salsa s'hagi reduït. Rectificar de sal si és necessari i, finalment, afegir-hi els escamarlans. Deixa-ho un parell de minuts més per tal que es barregin bé els sabors.